8. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ.71175 της 28 Ιουλ./10 Αυγ. 1989 (ΦΕΚ Β΄594) Τόπος συνεδριάσεων του Ανωτάτου Ειδικού Δικαστηρίου. Έχοντας υπόψη: 1.Τις διατάξεις του άρθρ.100 του Συντάγματος. 2.Τις διατάξεις της παρ.3 του άρθρ.1 του Νομ.345/1976 «περί κυρώσεως του Κώδικος περί του κατά το άρθρ.100 του Συντάγματος Ανωτάτου Ειδικού Δικαστηρίου», ορίζουμε: Τόπο συνεδριάσεων του Ανωτάτου Ειδικού Δικαστηρίου, από 1ης Ιουλ. 1989 και εφεξής, την αίθουσα συνεδριάσεως της Ολομέλειας του Συμβουλίου της Επικρατείας αντί της αίθουσας συνεδριάσεων της Ολομέλειας του Αρείου Πάγου που είχε ορισθεί με την αριθ.68371/15.7.1988 (ΦΕΚ 448/Β΄/18/7/1985) υπουργική απόφαση.

[Source: greek_legal_code_raptarchis | Tokens: 597]